Source: https://curia.europa.eu/jcms/jcms/P_184874/mt/
Timestamp: 2018-03-19 08:41:33+00:00
Document Index: 1274027

Matched Legal Cases: ['Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ']

CURIA - Arkivji storiċi - Il-Qorti tal-Ġustizzja tal-Unjoni Ewropea
L-Istituzzjoni > Aċċess għal dokumenti > Arkivji storiċi
Skont il-leġiżlazzjoni adottata fl-1983, fl-2003 u fl-2015, dwar il-ftuħ lill-pubbliku tal-arkivji storiċi tal-istituzzjonijiet tal-Unjoni Ewropea, l-istituzzjonijiet Ewropej huma obbligati jistabbilixxu l-arkivji storiċi tagħhom u jiżguraw il-ftuħ tagħhom lill-pubbliku.
F'dan il-kuntest, il-Qorti tal-Ġustizzja ddeċidiet li tiddepożita l-arkivji tagħha fl-Istitut Universitarju Ewropew (IUE) ta' Firenze u li għaldaqstant tqegħedhom għad-dispożizzjoni tar-riċerkaturi universitarji, tal-istudjużi tal-istorja u, b'mod iktar ġenerali, taċ-ċittadini tal-Unjoni.
Il-kuntest leġiżlattiv li jirregola t-trasferiment tal-arkivji storiċi lejn l-IUE ta' Firenze u l-modalitajiet ta' aċċess għall-pubbliku huwa ddefinit permezz tad-deċiżjoni tal-Qorti tal-Ġustizzja tal-Unjoni Ewropea, tal-10 ta' Ġunju 2014, dwar id-depożitu tal-arkivji storiċi tal-Qorti tal-Ġustizzja tal-Unjoni Ewropea fi ħdan l-arkivji storiċi tal-Unjoni Ewropea (l-Istitut Universitarju Ewropew).
Il-persuni interessati huma wkoll mitluba jikkonsultaw il-paġna tal-Arkivji Storiċi tal-Unjoni Ewropea.
Liema huma d-dokumenti kkonċernati?
L-arkivji storiċi huma komposti minn dokumenti prodotti jew riċevuti mill-istituzzjonijiet fil-kuntest tat-twettiq tal-funzjoni tagħhom, bil-kundizzjoni li jkunu ntgħażlu għal konservazzjoni permanenti u li jkollhom iktar minn tletin sena.
Il-Qorti tal-Ġustizzja ddeċidiet li tagħti aċċess mhux biss għad-dokumenti ta' natura amministrattiva, iżda wkoll għall-arkivji ta' natura ġudizzjarja. L-arkivji storiċi kollha tal-Qorti tal-Ġustizzja li huma aċċessibbli huma inklużi fl-inventarju tal-Arkivji Storiċi tal-Unjoni Ewropea (ASUE). L-aċċessibbiltà għall-arkivji storiċi hija madankollu suġġetta għal eżami minn qabel tat-talba.
Lil min għandek tindirizza?
Huwa possibbli li l-aċċess għal fajl jew għal diversi fajls tal-arkivji storiċi jintalab permezz tal-kaxxa postali elettronika funzjonali tal-Arkivji Storiċi tal-Unjoni Ewropea. It-talba għal aċċess tiġi eżaminata fid-dettall, fid-dawl, pereżempju, tal-protezzjoni tal-ħajja privata, tal-interessi kummerċjali u tas-sigriet tad-deliberazzjonijiet. Għaldaqstant, it-terminu għall-ipproċessar tat-talba jista' jvarja skont il-kumplessità jew il-volum tal-fajl.
Kif għandek tikkonsulta l-arkivji?
Fil-każ li l-aċċess jiġi awtorizzat, il-persuna li tressaq it-talba jkollha l-possibbiltà tikkonsulta d-dokumenti, bla ħlas, fl-Istitut Universitarju Ewropew (IUE) ta' Firenze. Għal iktar dettalji dwar il-modalitajiet ta' konsultazzjoni, il-persuni interessati huma mistiedna jikkonsultaw id-deċiżjoni tal-Qorti tal-Ġustizzja tal-10 ta' Ġunju 2014, imsemmija iktar 'il fuq.
Informazzjoni u kuntatt
Għal kull informazzjoni addizzjonali, jista' jintbagħat messaġġ elettroniku lid-dipartiment responsabbli għall-ġestjoni tal-arkivji storiċi fi ħdan il-Qorti tal-Ġustizzja tal-Unjoni Ewropea.
ta’ Marzu 2018
eNq1V9ty2jAQfc9XePweGweSOBlDpqVJy0wypSRM+8YIewFRITm6cOnXVzYQTMdOg0CP0mrOro72chTdLWfEmQMXmNGmG3g11wEaswTTcdPtvzych+5d6yyaojkqHrv2aoNQn40JEqLpZmZvCIgK79fT4xfQAMDd1pkTseEUYrl3TklMvG9ITJ5Qmp1xojnDiTMDOWFJ002VzHedSEiuw2iljEtE2kjCmPFV5G+2i0emg3pxP/IzxA9AY/GT8d8iRTF0OZvjBJJS/BEiAow8jBZJF8lJh45YKbLfHQRhI7xu+DPpG3lYbG9QwUzDkJm+AP6I6NgeMW1GJSxlxk85N9N4Jgyj7+ZJYyl2lVHDYkTKOZ/JwUPPCJjD6zPwOYF3SEmwSAlaeVORmvr4oYCvnvNlqQ+cNLdpaeRiiAT0OSnFnkiZ3vp+cBl6wdW1d9EIvOCifhvWbmr5e/uml7KXTRwEU1y3iCroPO6jC1k3I0wTthAnzlZdDIgjbQauO66lkogV50Dlu136qJzalvTWg6V7YNGhD1yn0vfRCFf0VMmVGXhaeId95I+MyUr4YuHuwWoD4hyt9nCJ7uneuvhdhwAdy4me6FukjQ+diLBsurW37XcfMbe/kZAvcr+bqHeWyF9f9NBRxG128jZTVFakrGEfx6Itl5tMxSAsBY+maNmD10457idt1VHI89p5cHkRNBpheFO/ql8dIwfymWet8nqFPmvNyef1bLKpDFDFWJ1Js66R970KdRfcmCnfuJifpdimczh7vReuvwJE4//DL1WE+IddXg2PhVCmSuQ0Y11TootUgZD9XqdamRyt67SgrtR1h5Om0T4U9ck4Kv8lHR641glqSHCMpP6q2hI71qTm2lAK+vX+xXQW7cK11lbb+/rPkp9NjWz+SKcVZzrj//v3OuJD2t8pDUvk/GG0XK+uC8JUDt8fGOZO40V+JjhbZ38BWbn0wA==
drcpgb1LtJvCKeoh